cyanic-selkie/wikianc huggingface dataset:
רולנד היל
ההצעה לרפורמה בשירותי הדואר
במקום שיטה זו המציא רולנד היל את בול הדואר הראשון שנקרא "הפני השחור" (בגלל שעלה פני אחד) עליו היה דיוקן הנסיכה ויקטוריה (שהייתה לימים מלכה). הוא הציע שיטה זו לפרלמנט הבריטי ובתאריך ה-1 במאי 1837 יצא הבול הראשון בבריטניה, הבול אושר לשימוש החל ב-6 במאי.
רעיון נוסף שהיל חשף ב-13 בפברואר 1837 בפורום ממשלתי הייתה הוצאה לאור של גיליון נפרד אשר התקפל כדי ליצור מעטפה שבתוכה יוטמן המכתב. עד אותה תקופה המחיר עבור דואר היה לפי מספר הניירות ולפי המרחק הנדרש לשילוח. לפי הצעתו של היל עלות השילוח של מכתב לכל מקום בבריטניה הייתה קבועה. היל קיבל לרשותו חוזה בן שנתיים להריץ את המערכת החדשה. הוא והנרי קול החליטו ליזום תחרות שבה יועלו רעיונות לשיטה הטובה ביותר לתשלום מוקדם עבור מכתבים. אף אחד מבין 2,600 הרעיונות לא היה טוב מספיק. זו העילה לכך שהיל השיק את השירות ב-1840. במסגרת השירות החדש נעשה שימוש במעטפה הנושאת סמל אשר הגה האמן ויליאם מולרדי ובול שנשא שיחזור של הפרופיל של המונרכית הבריטית המלכה ויקטוריה. כל הבולים הבריטיים נושאים את הפרופיל של המונרך השולט במקום כלשהו על הבול עד עצם היום הזה. בריטניה היא המדינה היחידה שלא מציינת על גבי הבול את שם המדינה מפורשות. על המצאת הבול קיבל רולנד היל את תואר האבירות.
פטירתו
הייל נפטר ב-27 באוגוסט 1879 בלונדון.
לקריאה נוספת
(volume 1, volume 2)
פוסמוביל
יוצרה יחידה בודדת..
דגל נווארה
דגל נווארה (ספרדית: Bandera de Navarra) הוא דגלה של הקהילה האוטונומית הספרדית נווארה. עיצובו של הדגל הוא דגל אדום המוטען בסמל הקהילה - מגן אדום עם קשר של שרשראות זהב המציג דוגמת רשת של צלב ישר, ואכלסוני עם אבן ברקת במכרז, המוכתר בכתר מלכותי המסמל את הממלכה העתיקה של נווארה.
הדגל הוכר כדגל הקהילה ב-10 באוגוסט 1982 תחת סעיף 7.2 של החוק לשיפור המשטר של נווארה וצוין כי
האזכור הראשון של הצבע האדום בו צבועים רקעו של הדגל ושטחו של המגן הוא בצבעי הכומתות האדומות של חייליו של שארל השני, מלך נווארה אשר לחמו כנגד צרפת במאה ה-14. בנוסף, מסר לואיס קוראה, הכרוניקן של דוכס אלבה, דיווח כי בעת כיבושה של נווארה בשנת 1512.
מעבר לקו
מעבר לקו הוא ספר קומיקס בן 54 פרקים מאת הקומיקסאי שי צ'רקה שיצא לאור בשנת 2009 בהוצאת מודן. הספר מספר את קורות משפחת צ'ארטר שעוברים לגור ביישוב "מעלה נפצוצים", מעבר לקו הירוק. חמישים פרקים ממנו פורסמו בהמשכים בערוץ יהדות של nrg מעריב.
סדרת המשך בשם ״מעבר לקו 2״ פורסמה מדי שבוע במוסף ״דיוקן״ של מקור ראשון, כמו גם בבלוג של שי צ'רקה. סדרת ההמשך אוגדה לספר בשם "לצאת מהקווים - מעבר לקו 2" שיצא בשנת 2012.
עלילה
בספר, צ'ארטר ומשפחתו גרים ביישוב "מעלה נפצוצים" על "גבעת הכבל" הנקראת כך בשל לווין הריגול האמריקאי שקשור בכבל שקשור בגבעה. הספר מתאר את צ'ארטר ואת התקשורת, ותוך הומור הוא מותח ביקורת קלה על הממשלה, אזרחי מדינת ישראל והתושבים ביישוב, מתמודד עם סטראוטיפים על המתנחל הממוצע, ומתאר בהומור את חיי הקהילה שבישובי יהודה ושומרון. הספר עוסק גם בנושאים שאינם קשורים ישירות לחיים מעבר לקו הירוק, ובהם שכול, יהדות, היסטוריה, התרבות הישראלית, אומנות ועוד.
צ'רקה לא מציג את הערבים בתור "הרעים". צ'ארטר, הגיבור מיודד עם אחמד הערבי, והמאבק שלו הוא דווקא נגד ג'ורג' בוש וקונדוליזה רייס, שרוצים לפנות אותו מביתו. (וב"לצאת מהקווים", נגד ברק אובמה). צ'ארטר מנסה שוב ושוב לשבור את הסטיגמות על מתיישבי יו"ש, בשיחות עם ידידו השמאלני (אורי פינק), ועם נהגי מוניות ומשאיות שונים.
בספר גם משולבות מספר קריקטורות המתאימות לעלילה.
דמויות
בתחילת הספר מציין צ'רקה שכל דמיון בין הדמויות לבין אנשים אמיתיים (למעט במקרה שהדבר נעשה במפורש) הוא מקרי בהחלט.
זיכרון חזותי
זיכרון חזותי הוא חלק מהזיכרון, האוגר מידע שהתקבל ממערכת הראייה.
מאפיינים
הזיכרון החזותי מתחיל בביסוס הייצוג העצבי בקליפת הראייה. לאחר מכן מידע זה עובר לאונה הרקתית לשם ארגון נוסף. הייצוג הפנימי הנובע מכך נותר יציב למשך זמן, למרות שכל הזמן נקלטים בחוש הראייה מראות רבים ומגוונים. כאשר מתקבלת תמונה חלקית, המוח החזותי מפצה באמצעות הזיכרון על מחסור במידע, ועוסק במילוי הפערים.
הזיכרון החזותי-מרחבי אינו מוגבל למידע חושי. הזיכרון החזותי-מרחבי מאפשר לזכור את המראה החזותי של חפצים או מקומות, כולל המיקום והצורה התלת־ממדית של חפצים בחדר מוכר אך חשוך.
השימוש באמנות
אמנים ויזואליים משתמשים באופן קבוע ביכולת של הצופה להשלמת מידע חזותי. לדוגמה, מספיק ציור של מצחיית כובע של ילד כדי להעביר את המסר שהוא אכן חובש כובע - הזיכרון החזותי-מרחבי תופס ומעבד את הקו המעוגל של המצחייה, ומשלים את החסר.
יונה (קבוצת כוכבים)
יונה היא קבוצת כוכבים לא בולטת בשמי הדרום, דרומית לקבוצת הכלב הגדול. הקבוצה הוגדרה במאה ה-16 על ידי האסטרונום ההולנדי פטרוס פלאנציוס ונקראה במקור "היונה של נוח" על שם היונה מסיפור המבול התנכי.
כוכבי הקבוצה
α ביונה (פקט) הוא כוכב לבן-כחלחל במרחק של כ-270 שנות אור. מקור שמו של הכוכב הוא פאחיטה - יונה בערבית. בהירותו היא מדרגה 2.6 והוא הכוכב הבהיר ביותר בקבוצה והיחידי עם בהירות מדרגה מתחת ל-3.
β ביונה הוא כוכב כתום במרחק של כ-85 שנות אור. בהירותו היא מדרגה 3.2.
μ ביונה הוא כוכב הסדרה הראשית כחול (סוג ספקטרלי O9.5 V) במרחק של כ-1,300 שנות אור ועם בהירות מדרגה 5.1. זהו כוכב בורח עם מהירות של כ-100 קילומטר לשנייה ביחס לכוכבי הגלקסיה. הכוכב הוא אחד מתוך שלושה כוכבים בורחים (השניים האחרים הם 53 בטלה ו-AE בעגלון), שנראה שיצאו מנקודה אחת בקבוצת אוריון לפני כ-3 מיליון שנים. הסבר אפשרי לכך הוא שהכוכבים היו חלק ממערכת של ארבעה כוכבים שאחד הכוכבים בה הפך לסופרנובה והעיף את השלושה האחרים בכיוונים שונים.
ליילנד משאית בנזין שנת 1904
ליילנד משאית בנזין שנת 1904 (באנגלית: Leyland petrol road waggon) היא משאית פתוחה המונעת על ידי בנזין אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1904–1906.
בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ".
ליילנד משאית בנזין שנת 1904
דגם ה-"ליילנד משאית בנזין שנת 1904" היה דגם הרכב הראשון של "ליילנד" שמנועו היה מסוג מנוע בעירה פנימית, אשר מנועו תודלק על ידי בנזין.
הדגם יוצר לאחר שהרשויות הבריטיות העלו את המהירות המותרת לרכבי מנוע ל-6.4 קמ"ש.
עלילת טיסאסלר
עלילת הדם של טיסַה-אֶסלאר (בהונגרית: Tiszaeszlári vérvád) התרחשה בכפר קטן שבמזרח הונגריה, והחלה בהאשמת שווא של שחיטת נערה נוצריה בידי יהודים. החשודים נעצרו בסוף מאי 1882, וישבו בכלא כנאשמים ברצח עד המשפט שהתקיים בחודשים יוני-יולי 1883. בסיום המשפט זוכו הנאשמים ושוחררו.
היעלמות הנערה ותחילת האירוע
ב-1 באפריל 1882, ארבעה ימים לפני חג הפסח (י"א בניסן תרמ"ב), ב"שבת הגדול", התארחו בקהילה היהודית הקטנה בכפר טיסה-אסלאר (Tisza-Eszlár) שלשה מועמדים לתפקיד שוחט הקהילה שהתפנה. באותה שבת נעלמה נערה נוצרייה בת הכפר, אסתר שוימושי (Solymosi Eszter), בת 14.
בתחילת החקירות כנראה הידהד שמואל, בנו הקטן בן החמש של השמש, את השמועות שהופצו בידי הנוצרים בכפר וסיפר לחוקר כי אביו ביקש מהנערה להיכנס אל ביתם, ושם השוחט חתך את צווארה. האב, ובנו הגדול בן ה־14 מוריץ (משה) הכחישו זאת. באותו ערב נלקח הנער מוריץ לביתו של אחראי הביטחון רצ'י בכפר הסמוך טיסנג'פלו, והועבר להשגחת עבריין בשם פצ'לי.
מוריץ שוכנע בהפחדות ואיומים להעיד נגד אביו והאחרים. השופט החוקר רשם למחרת הודאה מפיו כי בשבת הזמין אביו את הנערה אל ביתם לאחר התפילה ואחר כך הוביל אותה אל בית הכנסת קבצן יהודי בשם הרמן וולנר שהתארח אצלם. מוריץ סיפר כי את המשך הדברים ראה דרך חור המנעול בדלת בית הכנסת. לדבריו הוא ראה כי שני השוחטים האורחים אברהם בוקסבוים ולייב ברוין (לאופולד בראון) החזיקו בנערה, והשוחט שלמה (סולומון) שוורץ, חתך את צווארה בסכין ואסף את הדם אל תוך כלי. לאחר המעצרים הראשונים העלו צירי פרלמנט אנטישמיים את המקרה בפרלמנט ההונגרי ודרשו להעניש את היהודים.
מציאת גופה
עד סוף יוני נכלאו כמעורבים במקרה כעשרים יהודים בסך הכל, וישבו בכלא עיר המחוז נירג'האזה בהמתנה להשלמת החקירה והגשת כתב אישום.
מעצר החשודים, האשמות, וההכנות למשפט: יולי 1882 - יוני 1883
סיכום החקירות ואישומים ראשוניים הוגשו ב-29 ביולי 1882 בבית המשפט המחוזי בנירג'האזה. הואשמו 16 יהודים: שלושה הואשמו ברצח: השוחט שלמה שוורץ ושני שוחטים נוספים - אברהם בוקסבוים ולייב ברוין שהתארחו בכפר בשבת בה נעלמה אסתר. בסיוע לפשע הואשמו: השמש יוסף שארף ואשתו, אודולוף (אברהם) אונגר, אברהם בראון, שמואל לוסטיג, לייזר ויישטין ועמנואל טאוב. בסיוע לפשע ובהעלמת גופה נאשמו: חיים רוזנברג מטיסה-ליק, האלמנה קליין, אנסלם פוגל ויענקל שמילוביץ (רפסודאים), מרטין גרוס, ויצחק קליין. כל הנאשמים נכלאו בנירג'האזה כבר בחודשים שקודם להגשת האישומים, ורובם נמקו בכלא כ-14 חודשים עד סוף המשפט.
את צוות הסנגוריה הוביל עיתונאי וחבר בית הנבחרים ההונגרי קארוי אטווש (בהונגרית: Eötvös Károly) ואיתו עורכי הדין ברוך פרידמן, אלכסנדר פונטק, ומקס שקלי מבודפשט, ועורך דין מקומי איגנץ היימן. במכתב לשר המשפטים פאולר, מחה אטווש על שימוש בעינויים על הנער מוריץ שארף מצד בארי ועוזריו. המשפט עוכב, אך חוּדש שוב עם הגיעו בספטמבר של פרקליט המדינה קוזמה. בנירג'האזה פוזרו מנשרים שתיארו את פשעי הנאשמים והתסיסו את דעת הקהל. בשאר המדינה וגם בארצות סביב הורגשה מתיחות רבה. מהומות פרצו בערים אחדות בהונגריה.
הפוליטיקאי ההונגרי, מנהיג מהפכת 1848 בהונגריה, הסופר הגולה בטורינו - לאיוש קושוט, כתב שעלילת הרצח הפולחני והטענות נגד כלל היהודים מתאימים לימי הביניים החשוכים, והם בושה להונגריה ולעמה, גם אם יתברר שיש משהו בטענות הרצח המפוקפקות במקרה המסוים הזה.
בנובמבר 1882 הגיע התובע הכללי הוואש למקום וקבע שיש לאפשר שימוע רשמי לנאשמים שעד אז כלל לא נשמע קולם. הוא הביא לשחרורם של אסירים אחדים ביניהם את אשת יוסף שארף. אך האווירה העוינת הלכה והתלהטה, והוא התפטר מתפקידו.
בדיקות נוספות
ב־7 בדצמבר 1882 לבקשת הסנגוריה הוצאה הגופה מקברה ונבדקה בידי שלושה מרצים בכירים מבית הספר לרפואה בבודפשט - פרופ' שנטהור, בלקי ומיכלקוביץ. הם שללו חלק ממסקנות הצוות הקודם (גיל מבוגר, גוף עדין שאינו מתאים למשרתת, שהות קצרה במים ועוד) והגיעו לסיכום כי כל הפרטים של הגופה הניתנים לזיהוי הולמים את הנתונים של אסתר. במהלך המשפט הופיעו שלושת המומחים בפני השופטים, פירטו את מסקנותיהם וטענו כי צוות הרופאים הקודם פעל בחוסר מקצועיות ואולי גם בחוסר תום לב.
לבקשת הסנגוריה, כחודש לאחר תחילת המשפט (להלן), יצאו השופטים ואיתם כל צוות בית המשפט וכתבי עיתונות רבים אל הכפר טיסה-אסלאר. ב־17 ביולי 1883, נערכה בדיקה בבית הכנסת, והנער מוריץ שארף שיחזר מול אביו והנוכחים את פעולותיו במקום. נמצא כי חור המנעול בדלת בית הכנסת, שדרכו לכאורה ראה מוריץ את האירוע, נמוך מאוד, ההצצה ממנו קשה ביותר ולא רואים ממנו את האזור בחדר שבו טען הנער שבוצע הרצח.
"המשפט הגדול": 19 ביוני 1883 - 3 באוגוסט 1883
ב־19 ביוני החל המשפט עצמו, בראשות השופט פרנציס קורניס, והתובע אדוארד סייפרט. המשפט נמשך כחודש וחצי. עדותו של הנער מוריץ שארף הייתה העדות הממשית היחידה שעליה התבססה ההאשמה. במהלך המשפט הוכחה עדות הנער כבלתי אפשרית וכלא נכונה. הבדיקות המוקדמות שערכו השופטים בכפר טיסה-אסלר שללו את האפשרות שהנער מוריץ ראה את האירוע שאותו תיאר. עדותו של מוריץ במשפט עצמו תוארה בעיתונות היהודית כדיקלום. הנער עומת בבית המשפט ישירות מול אביו השמש, שטען כי בנו הוסת לשקר, ודרש ממנו ישירות לחזור בו מעדות השקר, כי בכך הוא מביא על אביו עונש "תליה בכיכר" (מעמד זה הובא באיור מפורט, בספרות שנכתבה על המשפט). השוחט שוורץ טען מול הנער שאי אפשר לשחוט באופן שבו תיאר ואמר כי הדת היהודית רואה כעוון חמור כל הריגה של אדם וכל שימוש בדם. כשהנער מוריץ טען כי השוחט האורח בוקסבאום "היה בבית הכנסת בעת המקרה", צעק בוקסבאום כי מוריץ שקרן, ירק בפניו, ואמר לאב בית-הדין בהתרסה כי "אי אפשר להאמין לשטויות האלה".
בהמשך המשפט, נחקרו כל הנאשמים, הכחישו את ההאשמות נגדם, וחלקם טען כי כלל לא הכיר את הנערה אסתר. בימים הבאים מסרו את עדויותיהם עשרות עדים שנקשרו לאירוע, סיפרו מה אירע בכפר ב"שבת" המדוברת ובימים שאחריה, ומה אירע בעת שנמצאה הגופה בנהר הטיסה ובעת החקירות בעינויים של אלה שנחשדו בהברחתה. בכל העדויות האלה לא הייתה אף עדות שתמכה ברציחת הנערה בבית הכנסת.
המשפט נמשך לאורך תקופה של 42 יום, ובמהלכה התקיימו כ-33 ישיבות של בית הדין. ב־3 באוגוסט 1883 הסתיים המשפט והוקרא פסק הדין. עדותו של מוריץ שארף נדחתה על ידי השופטים כ"עדות בלתי קבילה". הנאשמים הוכרזו כ"לא אשמים מחוסר הוכחות", ושוחררו מיידית.
בעקבות הזיכוי
בעקבות זיכוי הנאשמים פרצו מהומות בפרשבורג שבצ'כיה, בבודפשט ובמקומות רבים ברחבי הונגריה. ראש הממשלה, קלמן טיסה, הכריז שכל עוד הוא מכהן בתפקידו לא ירשה פגיעה ביהודים חפים מפשע.
הסנגור קארוי אטווש היה חבר המפלגה הליברלית וציר בפרלמנט ההונגרי. לאחר המשפט, בבחירות של 1884, הוא לא הצליח להיבחר לפרלמנט בעקבות קמפיין אנטי-יהודי שנערך מולו, אך בשנים הבאות חזר אל הפרלמנט ועמד בראש מפלגת "העצמאות". בשנים הבאות היה אטווש לאישיות ידועה ומילא תפקיד מכריע בחיים הפוליטיים בהונגריה במשך שלושים שנה. ב-1904, כעשרים שנה לאחר האירוע, הוא פרסם את זכרונותיו בספר בן שלושה כרכים – "A nagy per" ("המשפט הגדול"), שם תיאר את מהלך האירועים ואת חוויותיו האישיות.
הנער מוריץ שארף, שרק בעקבות עדות השקר שלו הפכו "השמועות" למשפט פלילי, הוחזר בסיום המשפט אל משפחתו שנאלצה לעבור להתגורר בבודפשט. כעבור ימים אחדים הוא נשלח להתגורר בקהילה היהודית באמסטרדם, ושם הוא חי בהמשך כל ימיו.
באמנות ובספרות
האירועים של "עלילת הדם של טיסה-אסלאר" והמשפט שבסופם, התארכו תקופה ארוכה, פורסמו בעיתונות בכל רחבי אירופה, והעלו לא רק שאלות לגבי המקרה גופו, אלא גם אודות אמיתות עלילת הדם (שרבים במזרח אירופה עוד האמינו בה), "שאלת היהודים" הכללית והיחס אליהם בהווה. בין אנשי האצולה המקומית, ראשי הציבור, הפקידים, השופטים, אנשי הרפואה, הוגי הדעות וחברי הפרלמנט ההונגרי שהיו מעורבים בנושא, משתקף גם המאבק בין נאורות וקדמה לשמרנות תרבותית ומסורתית-דתית. המשפט היה גורם מציף לשאלות אלה שנידונו בהרחבה רבה בעיתונות ובספרות התקופה.
האירוע, נסיבותיו ופרטיו, הותירו חותם עז לדורות אצל העם היהודי כולו, ובמודגש גם אצל כל תושבי הונגריה (ואוסטריה) שאינם יהודים, שרובם רואים בו אירוע טרגי וכתם בהיסטוריה של העם ההונגרי. מאז ועד היום, היה "המשפט של טיסה-אסלאר" בסיס ליצירות ספרותיות, מחזות וסרטים רבים, שלרוב הציגו אות המקרה כטרגדיה אנטישמית בלתי נתפסת של רוע מבוסס אמונות קדומות, וגם כטרגדיה אישית של המעורבים בה (בדגש על הנער מוריץ שארף). היבטים לאומיים, חברתיים, דתיים ופוליטיים בני הזמן, בייחוד לאחר תקופת שואת יהודי אירופה, באו גם הם לידי ביטוי ביצירה האמנותית במשך השנים.
מפרץ איירי
מפרץ איירי (באנגלית: Eyrie Bay) הוא מפרץ הממוקם מצפון לנקודת ג'ייד, בכף יאטרוס, בחצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה/
רוחב פתחו של המפרץ 4 קילומטרים. עומק כניסתו אל תוך היבשת - 5 קילומטרים.
מקור השם
שמו של המפרץ ניתן לו על ידי הוועדה המייעצת לשמות אנטארקטיים של ארצות הברית.
בשל קרבתו לאי נשר.
באנגלית "איירי" משמעו "קן ציפור".
Chromatica
לקידומו, יצאו שלושה סינגלים, הסינגל המוביל "Stupid Love" יצא לאור ב-28 בפברואר 2020 והגיע בשיאו לעשרת המובילים ביותר מ-15 מצעדים בהם באוסטריה, בולגריה, שווייץ, סלובקיה, לבנון וארצות הברית. הסינגל השני, "Rain on Me" בשיתוף עם אריאנה גרנדה יצא ב-22 במאי 2020, וכבש מעל כ-20 מצעדים בהם את מצעד הבילבורד הוט 100. "Sour Candy" יצא כסינגל שיווקי ראשון יום לאחר צאת האלבום ואחריו "Free Woman" כסינגל שיווקי שני. מאוחר יותר יצא "911" כסינגל השלישי מתוך האלבום ב-25 בספטמבר לתחנות הרדיו.
בצאתו, Chromatica זכה לביקורות חיוביות ממבקרי המוזיקה והופיע במקום הראשון במצעד הבילבורד 200 בארצות הברית לאחר שמכר כ-274,000 עותקים במדינה בשבוע ליציאתו ובכך הפך לאלבומה השישי של גאגא בראש המצעד. האלבום הגיע בנוסף גם לפסגות מצעדי אוסטרליה, צרפת, מקסיקו, אירלנד, קנדה, פורטוגל, איטליה, הולנד, סקוטלנד ובריטניה בה הפך לאלבום הנמכר ביותר במדינה לשנת 2020.
רקע והכרזה
במהלך שנת 2018, נראתה גאגא מקליטה באולפני הקלטות שונים בלוס אנג'לס ובאזור ניו יורק וסביבתה. זאת לאחר שגאגא הוציאה את אלבום הפסקול שלה A Star Is Born, לסרט בו כיכבה. לאחר שהחלו השמועות העלה המפיק בלאד פופ לרשתות המדיה החברתית כי החל לעבוד עם גאגא באחוזתו של הזמר עם המפיק בויז נויז. לאחר מכן המשיכה לפרסם גאגא פרסומים שונים שהיא מקליטה שירים חדשים.
ב-12 במרץ 2019, לאחר שהחלו לצוץ שמועות באתרי רכילות שונים שגאגא בהיריון, פרסמה גאגא בעמוד הטויטר שלה "שמועות שאני בהיריון? כן, אני בהיריון עם LG6". ב-29 באוקטובר, פרסמה גאגא תמונה בעמוד האינסטגרם שלה מופיעה דלעת, שלידה טלפון עם התצוגה "Stupid Love". לאחר שמעריצים גילו את שם השיר העתידי, הם הוזהרו כי פרסומים שלהם בנוגע לשם השיר עלולים לפגוע בזכויות יוצרים. בינואר 2020, החלו להופיע שמועות שהסינגל הבכורה של גאגא צפוי לצאת בתחילת חודש פברואר, כאשר האלבום יצא באותו פרק זמן. ב-20 בינואר 2020, החלו לדלוף קליפים וקטעים מהשיר הופצו ברשתות המדיה החברתית השונות, כשהשיר המלא הודלף לאינטרנט ב-21 בינואר 2020.
ב-2 במרץ, הודיעה גאגא על צאת האלבום שיקרא "Chromatica", באותו פרסום ציינה כי האלבום צפוי לצאת לאור ב-10 באפריל. באותו היום האלבום נהפך לזמין בהזמנה מוקדמת. ב-24 במרץ, הכריזה גאגא שתדחה את האלבום שהיה שצפוי לצאת ב-10 באפריל, עקב מגפת הקורונה. בהמשך הרחיבה את ושיחפה ממה הגיעה להחלטה: "זו הייתה תקופה מאוד קשה להרבה אנשים, עצרנו את צניחת השיא וכל מה שעשינו כי באמת רציתי להיות יותר ספציפית בשלב מסוים הזה. רציתי לעשות משהו שיעזור לעולם, זה היה מאוד ממוקד. והעבודה עם ארגון הבריאות העולמי על סדרת הקונצרטים הווירטואליים, יחד בבית הייתה דרך בשבילי לדבר על טוב לב שקיים, ועל הדברים שאני מאמינה בהם, זו דרך מאוד ממוקדת, לעומת דרך מופשטת יותר, שהיא מבחינתי כרומטיקה." ב-6 במאי, הכריזה גאגא על תאריך צאת האלבום שיצא ב-29 במאי 2020.
כתיבה והפקה
גאגא שיתפה פעולה עם הזמר אלטון ג'ון בשיר "Sine from Above", אותו תיארה כ-"מנטור" וכמי "שמילא תפקיד משמעותי בחיי בדרך להחלמתי". המפיק אקסוול עבד עם ג'ון על שיר שלא פורסם אשר בסיומו הפך ל-"Sine from Above" אותו החליט אקסוול ליצור כדואט יחד עם גאגא כאשר נזכר כי הם חברים קרובים. האלבום כולל גם שיתוף פעולה עם הזמרת אריאנה גרנדה בשיר "Rain On Me", אותה תיארה גאגא כ-"אמנית אשר חושה טראומה עצומה באופן דומה בעיני הציבור" אשר היוותה פוטנציאל ליצירת השיר. שיתוף פעולה נוסף של גאגא באלבום הוא עם להקת הבנות הדרום קוריאנית, בלאקפינק בשיר "Sour Candy" בראיון לאתר הבידור היפני "TV Groove" אמר גאגא כי "כאשר התקשרה אליהן ושאלה האם הן רוצות לשתף עימה פעולה, הן שמחו כלכך והיו מלאות מוטיבציה שגרמה לה לרצות לחגוג איתן. מילות השיר הן באנגלית וקוריאנית.
לאחר שיצירת "Chromatica" הסתיימה, גאגא הרגישה כי באלבום ישנם מעשים מובחנים וכי קיים בו "קטע קולנועי". בלאד פופ גייס את המוזיקאית מורגן קיבבי כדי שתלחין שלוש פסקות שיסגרו את האלבום. קיבבי וגאגא השקיעו כשבועיים בעבודתן והרכיבו תזמורת בת 26 נפשות להקלטת הקטעים. קיבבי הסבירה שהיא התיישבה עם גאגא ובחנה מספר תמונות, ציורים וסרטים והתחייבה ליצור קטעים מוזיקליים התואמים את אנרגיית האלבום אשר יכולים להתחבר בצורה חלקה לשירים מתוכו. היא הוסיפה כי "נשמת האלבום כבר הייתה שם, ולכן העיבודים נכתבו מתוך כוונה להצים עוד יותר את הפינות והנושאים הרגשיים".
כותרת ואמנותיות
ב-5 באפריל 2020 נחשפה העטיפה הרשמית של האלבום, שהראתה את גאגא עם שיער "ורוד מצמר גפן מתוק" לבושה בבגדי גוף מתכתיים עם קוצים ונעצים, זוג מגפי פלטפורמה עם חבל וסכין לעקבים כאשר היא מונחת על סרג מתכת גדול המואר באור ניאון ורוד. טריי אלסטון מ-MTV תיאר את עטיפת האלבום כ-"מקס חלק מטורף, מורטל קומבט ופנטזיית סייבר-פאנק", ואילו הילרי יוז ממגזין הבילבורד מצאה בה השראה מסרטי החייזרים. תצלום עטיפת האלבום צולם על ידי הצלם הגרמני נורברט שוורנר.
מוזיקה ומילים
"Chromatica" הוא אלבום של ז'אנר הדאנס-פופ המושפע משנות התשעים בשילוב אלקטרופופ וסינת'פופ, טכנו, דיסקו, פאנק, טראנס, ויורודאנס. בנוסף הוא מהווה סטייה מז'אנר המוזיקה באלבום האולפן הקודם של גאגא "Joanne" משנת 2016 בו שילבה מוזיקת קאנטרי ורוק, באלבום זה חזרה לסגנון הפופ של אלבומיה הקודמים. לדברי המפיק אקסוול, תהליך הפקת האלבום נועדה כדי ליצור "מוזיקת ריקודים מלאה" תוך כדי הישענות על קטעים של "אולד סקול ורטרו האוס". הנושא העיקרי מאחורי "Chromatica" הוא היכולת לחוש אושר ולרקוד לצלילי המוזיקה גם בתקופה קשה מלאת צער, הוא מדבר על נושאים נוספים כמו בריאות הנפש, דיכאון, בדידות, מציאת אהבה באמצעות קשיים, סבל מהפרעת דחק פוסט טראומטית עקב תקיפה מינית, וערך עצמי.
למרות התמודדות האלבום עם נושאים אפלים, רוב שיריו בעלי אווירה חיובית אותה גאגא שאפה לעשות כ-"מהנה ובאופן אנרגטי ממש טהורה. דבר שחלק גדול מהעולם יכול לשמוע ולהוות חלק גדול מחיי היום יום שלהם שיוכל לשמח אותם כל יום מחדש". קורי גרוו ממגזין הרולינג סטון כינה את מוזיקת האלבום כ-"פופ תרפיה", קתרין סנט מפיצ'פורק אמרה עליו כי הוא "התחדשות בלתי מוסתרת של מוזיקת האוס משנות התשעים" וטענה כי בעוד ש-"Joanne" נבחר לאלבום האישי ביותר של גאגא, "Chromatica" מתאים לתואר זה הרבה יותר והוסיפה כי היא "מחייה מחדש את זיכרונותיה מהמיני אלבום משנת 2009, "The Fame Monster".
שירים
האלבום מחולק לשלושה קטעים ייחודיים, כאשר החלק הראשון מסמל את "תחילתו של מסעה של גאגא לריפוי" עליו אמרה, "שבו אתה מרגיש סוג כזה של אבדון, שזה מה שקורה אם אני מתמודדת עם כל הדברים שמפחידים אותי". נושא זה ממשיך בשיר "Alice" בו היא אומרת "שמי לא אליס אלא אני אמשיך לחפש את ארץ הפלאות" בזאת גאגא אומרת כי היא איננה מוותרת על מציאת האושר בחייה. השיר גם מדבר על מחלות נפש ועל מאבקה למציאת המקום אליו היא שייכת, והוא מושפע מז'אנר הדאנס, האוס, והאלקטרוניקה של שנות התשעים. "Stupid Love" הוא שיר דאנס-פופ ואלקטרופופ "חדור דיסקו" שעוסק ב-"טיפשות עליזה של לאהוב מישהו ולאסוף אומץ לאהוב שוב לאחר שברון לב". כשדיברה על השיר גאגא אמרה כי "כשכולנו מחליטים להיות פגיעים זה מפחיד מאוד עבור הרבה אנשים ויש כל מיני חוקים ומבנים ודברים שנבנו סביבנו... היית שמחה שהם יקרסו כמה שיותר מאותם הלבנים שבנינו סבבינו ואנשים יתחילו להגיד אני רוצה את האהבה הטיפשית שלך, אני אוהב אותך". "Rain on Me" מכיל בתוכו מספר שורות בצרפתית תוך כדי מיזוג ז'אנרים מרובים של דאנס-פופ, דיסקו, אלקטרופופ. הוא מדבר על "התמדה בקשיים" וריפוי ומשתמש במטאפורה של גשם לאלכוהול המשמש לריכוך כאב בבני אדם. הוא תואר על ידי גאגא כ-"חגיגה של דמעות".
"Free Woman" מדבר על החזרתה של גאגא לעצמה את זהותה ומגדרה לאחר תקיפתה המינית שעברה, היא אמרה כי נבע מהמחשבה ש-"בימים מסוימים אני הולכת למות, היית כאילו כמו מישהי שהולכת למות בקרוב, אז עדיף שגיד משהו חשוב, עכשיו אני מקשיבה לו ויודעת שאני הולכת לחיות. השיר מתמודד עם הצורך שלנו להיות עם מישהו כדי לשרוד תוך כדי ניסיון להיות אישה חופשייה" ניתן לראות זאת בשורת השיר "אני לא כלום בלי יד יציבה". "Fun Tonight" ממשיך את סגנון הדאנס של אלבומיה הקודמים ומכונה כ-"המנון פרידה" עם אזכורים לתהילה ופפראצי. לדברי גאגא, "מדבור בכך שהיו לילות רבים שבהם אנשים שאהבו אותי, ינסו לגרום לי לחייך או להיות אופטימית אך לא היה לי שום יכולת להיות מאושרת תוך כדי שהם רואים את הניתוק שלי בין המקצוע שלי לעצב האישי שלי. הקטע, "Chromatica II" הוא מבוא לשיר הבא באלבום "911" העוסק בתרופותיה האנטי פסיכוטיות של גאגא. במילות השיר היא מתארת כיצד מחלות נפש השפיעו על העולם הסובב אותה וכיצד היא מתייחסת לעצמה כאויבת הכי גדולה שלה. בשיר "Plastic Doll" היא מתעמתת עם האופו שבו היא אובייקטיבית ומשווה את עצמה לבובת ברבי כפי שאחרים בחייה התייחסו אליה, זהו שיר אירודאנס ודיסקו.
"Sour Candy" מציג שיתוף פעולה בין גאגא ללהקת הבנות בלאקפינק ומכיל את השפות אנגלית וקוראנית. סוכריה חמוצה הוא מטאפורה לתפקודן במערכת יחסים והוא כולל ז'אנר דאנס-פופ, אלקטרופופ, דאנס, ומוזיקה אלקטרונית. "Enigma" מדגיש את רצונה של גאגא למסתורין ומראה אותה אומרת למאהב שלה שהיא יכולה להיות כל דבר שירצו". השיר מושפע משנות ה-80 וה-90. "Replay" מתייחס לעברה של גאגא כאשר היא נמצאה במערכת יחסים לא בריאה עם עצמה. "Chromatica III", הוא קטע מוזיקלי שמציג מבוא "דרמטי" לשיר הבא "Sine From Above" שבו שיתפה פעולה יחד עם אלטון ג'ון. השיר מדבר על כוח הריפוי של המוזיקה, ועל מערכת היחסים של גאגא עם כוח עליון והוא מושפע במוזיקה אלקטרונית בשילוב אלקטרופופ, אירו דיסקו, דאנס-פופ, ומוזיקת האוס. "1000 Doves" מכיל נגינת פסנתר וז'אנר טראנס. במילותיו גאגא מיימרת לאהבתה למעריציה ורוצה שיראו בה בן אדם. השיר ה-16 והאחרון של האלבום "Babylon" מושפע ממוזקית דיסקו של שנות ה-90 והוא מדבר על רכילות דבר שנהל לנהל את חייה ולגרום לה להרגיש "קטנה וכבולה". השיר קיבל השוואות לשיר "Vogue" של מדונה. מהדורת הדה לוקס של האלבום מכיל גם את שיר רצועת הבונוס "Love Me Right".
קידום
בובי קמפבל, מנהלה של גאגא, הצהיר כי השקיע כ-18 חודשים בהקמת קמפיין פרסומי שאותו כינה מנכ"ל אינטרסקופ רקורדס ג'ון ג'ניק כ-"אחת ההשקות הטובות ביותר שתוכננו לאלבום אי פעם". עם זאת, עקב מגפת הקורונה, רוב תוכניותיהן נאלצו להתעכב או להתבטל לחלוטין. בהן נכללו קמפיינים של מותגים, וידאו קליפים והופעות חיות, בהן הופעות מבוטלות בטקס פרסי המוזיקה "iHeartRadio" לשנת 2020 ובפסטיבל המוזיקה והאומנויות של קואצ'לה 2020.
ב-26 במאי וב-28 במאי 2020, הופיעו גאגא ואריאנה גרנדה בסרטוני עדכון מזג אוויר מדומים בשותפות עם ערוץ מזג האוויר בארצות הברית, לקידום שיר הדואט "Rain on Me". בשיתוף פעולה עם החברות אדובי מערכות ולייב ניישן אנטרטיינמנט, הכריזה גאגא על שתי תחרויות מקוונות עם פרס של 10,000 דולר במזומן עבור הזוכה בכל אחת מהן, בהן המשתתפים היו צריכים לעצב ולהמחיש "מה היא משמעות "Chromatica" עבורם" ולאחר מכן ליצור פוסטר בהשראת "Rain on Me" באמצעות אפליקציית קריאייטיב. באוגוסט 2020 אירחה גאגא תוכנית רדיו שבועית באפל מיוזיק שנקראה "רדיו גאגא" בה סיפרה על ההשראות שלה לאלבום. האורחים בתוכנית היו המפיקים באלבום בהם, בראנס, אלטון ג'ון, צ'אמי, ובלאקפינק. ב-28 באוגוסט יצא רמיקס לסינגל השיווקי "Free Woman" כדי לחגוג את הפרק האחרון של תוכנית הרדיו. לאחר מכן השתתפה בקמפיין לבושם "Voce Viva" של ולנטינו, וביצעה גרסה מופשטת של "Sine From Above" עם קבוצת דוגמניות. בדצמבר שלאחר מכן שיתפה פעולה עם חברת העוגיות אוראו והשיקה קו שיתופי של עוגיות אוראו זהובות בצבע ורוד הכוללות תבליטי עוגיות בהשראת האלבום על שמה.
הופעות חיות
ב-30 באוגוסט 2020 ביצעה גאגא הופעה של השירים "Chromatica II", "911", "Rain on Me" ו-"Stupid Love" בטקס פרסי הווידאו קליפים של MTV לשנת 2020, לרגל הופעתה הראשונה בטקס זה מאז שנת 2013 עם השיר "Applause". במהלך ההופעה הצטרפה אריאנדה גרנדה לביצוע הדואט "Rain on Me" כאשר שתיהן לבושות עם מסכות פנים לכל אורך ההופעה. לינדזי זולאדס מעיתון הניו יורק טיימס כינתה את הופעתה בטקס כ-"9 דקות של אנרגטיות ונועזות".
סיבוב הופעות
כדי לקדם את האלבום, גאגא הייתה אמורה לצאת לסיבוב ההופעות השישי שלה, "The Chromatica Ball", באירופה, וצפון אמריקה. אשר היה צפוי להסתיים ב-27 באוגוסט 2021, אך בעקבות מגפת הקורונה נדחה לשנת 2022.
ביקורת
עם שחרורו זכה "Chromatica" לשבחים רבים מצד מבקרי המוזיקה. באתר "Metacritic", שמקצה דירוג מתוך 100 נקודות מביקורות של מבקרי המיינסטרים, האלבום קיבל כ-79 נקודות על יד 25 ביקורות שונות. זהו הציון הגבוה ביותר מכל אלבומיה של גאגא באתר. האתר "Album of the Year" חישב ממוצע של כ-77 נקודות לאלבום מתוך 100. ב-"AnyDecentMusic?" הוענק לאלבום כ-7.6 נקודות מתוך 10. ג'ייסון ליפשוט ממגזין הבילבורד כינה את האלבום "קיץ בריחה באיכות הגבוהה ביותר". סטיבן תומאס ארלוויין מהאתר AllMusic העניק לאלבום דירוג של ארבעה מתוך חמישה כוכבים וכינה אותו "אלבום קאמבק שמעולם לא נעלם", והוסיף "אולי היא איבדה את התיאבון להיות פרובוקטורית מוזרה, אבל היא למדה כיצד לחדד ולעצב את ההתקפה שלה, והמיקוד הזה הופך את "Chromatica" לאחד האלבומים העקבים והמספקים שלה". פטריק גומז מ-"The A.V." העניק לאלבום ציון "B", וכתב שאף על פי שהוא "לפעמים תזזיתי ומפורק", השירים בו חזקים ומגוונים. מייקל קראג מהגרדיאן העניק לאלבום 4 מתוך 5 כוכבים, באומרו שהאלבום "מייצג לא רק את התקליט האישי ביותר של גאגא, אלא את הכי פשוט שלה" והשווה אותו לז'אנר האלקטרופופ מיצירות קודמות שלה. עם זאת, הוא הרגיש כמה שירים קצרים מדי באלבום, והרגיש "קלסטרופובי" ו"עובד יתר על המידה".
קתרין סנט אסף מפיצ'פורק סברה כי "דיוות הפופ חוזרת לימי הריקודים שלה עם אלבום מהנה ואישי להפליא שהוא בתורו מוזר, תיאטרלי ושאפתן". בסקירה חיובית מאת ג'אם אסוואד ממגין וראייטי כתב כי באלבום יש "עקביות ואחדות קולית, אפילו כשהשירים משוטטים באופן נושא ומלודי בכל רחבי המפה", כמו גם כינה אותו "בסיס סלעי לשלב הבא בקריירה המדהימה של גאגא". האנה מילריאה מ-"NME" נתנה ביקורת חיובית וכינתה את האלבום "שמחה טהורה" וכינתה במיוחד את הפקת התקליט כ-"מבריקה". בהמשך לביקורות החיוביות, ניק סמית מ-"musicOMH" סיכם את ביקורתו בכך שאמר, "אולי אין כאן משהו חדש באמת, אבל למה להתעסק עם הנוסחה הזו כשהיא יכולה לייצר סטירות כה מרתקות והעצמת רחבת הריקודים?". לאה גרינבלט מאנטרטיינמנט ויקלי חשבה ש-"כמעט כל אחד מ-13 השירים שלה נועדו ללחוץ על מרכזי התענוג של המוח עד שהם יכנעו, שוב ושוב, לכפתור ההשמעה". קורי גרוו ממגזין הרולינג סטון חשב כי "גאגא מיקדה את הספקטרום של "Chromatica" בסוג המוזיקה המרגשת את הגוף שמגיע לה באופן טבעי" ואמר כי "רנסאנס הפופ שלה לא יכול היה להגיע בזמן טוב יותר".
"Clash" העניק לאלבום דירוג של כ-8 מתוך 10 נקודות וקבע כי "על פני שישה עשר השירים שלו, כרומטיקה הוא לגמרי מעל הראש, אבל בצורה הטובה ביותר. כל שיר הוא המנון של התרסה והעצמה". ניל מק'ורמיק מעיתון הטלגרף כתב כי "כרומטיקה מציעה את גאגא הכי אנרגטית וכוחנית שיש, וזה משהו שצריך לראות", הוא חשד כי "היא תמשיך לחשוף את עצמה לאורך זמן". בכתיבתו עבור האתר "PopMatters", אוון סוודי כינה את האלבום "עבודת מופת מלאה". שרה ג'יימיסון מ- DIY תיארה אותו כ-"אחד התקליטים הכי ישרים ופתוחים שלה עד כה". לורה אלווארז מהעיתון פורבס "כינתה אותו" "האלבום החזק ביותר של השנה בז'אנר הפופ" ושיבחה את גאגא על "האומץ בכתיבת השירים שלה". ביוני 2020, נכלל ברשימת "50 האלבומים הטובים ביותר של שנת 2020 עד כה" של מגזין האנטרטיינמנט ויקלי, רולינג סטון, והבילבורד. בישראל "Chromatica" התקבל בביקורות מעורבות, הכתב אבי גולדברגר מאתר החדשות "וואלה! NEWS" שיבח את האלבום ואמר, "אחרי כמה שנים שבהן הקריירה המוזיקלית שלה הידרדרה, הוציאה גאגא את האלבום "כרומטיקה" והראתה לכולם שהיא עדיין אחת הענקיות. הטקסטים ברמה גבוהה והשירים ברובם נהדרים", והסיף כי "כשכל האופציות המוזיקליות, כפי שהתבטאו בקריירה שלה, פתוחות בפניה. היא יכלה ליצור שירי מחזות זמר כמו בפסקול האחרון (A Star Is Born) לפלרטט עם קאנטרי כמו ב-"Joanne", ליצור ג'אז כמו ב-"Cheek to Cheek", או לחזור ליצור מוזיקת פופ דאנס כמו בתחילת הקריירה שלה. גאגא, תודה לאל, בחרה באופציה האחרונה. האלבום ממשיך את הקריירה שלה כדיוות פופ, מהמקום שהיא החלה לדעוך בו אחרי אלבומה השני "Born this Way". ואילו המבקר בן שלו מעיתון הארץ נתן לו ביקורת שלילית ואמר, "רוב השירים באלבום החדש של ליידי גאגא עשויים מחומרים מוכרים מדי משומשים ומתכלים. אפילו הדואט עם אלטון ג'ון מאכזב. היא נשמעת כמו הולוגרמה של עצמה".
שבחים
Chromatica זכה באלבום השנה בטקס פרסי "BreakTudo" לשנת 2020. הוא זכה במועמדות לאלבום הפופ ווקאלי הטוב ביותר בטקס פרסי הגראמי השנתי ה-63, לצד זכייתה של גאגא בקטגוריית פרס גראמי לביצוע הפופ הטוב ביותר של צמד/להקה עם "Rain on Me" ובכך, עשתה היסטוריה בהיותה האמנית היחידה בכול הזמנים אשר זוכה בקטגוריה פעמיים, וכשיר הצמד הנשי הראשון אשר זוכה בפרס. האלבום זיכה את גאגא במועמדות לפרס בחירת הקהל בקטגוריית אלבום השנה, בקטגוריית האלבום הבינלאומי הטוב ביותר בטקס פרסי המוזיקה של "LOS40" ובמועמדות לפרס המדיה של הליגה ההומו-לסבית נגד השמצה (GLAAD) עבור הקטגוריה של אמן המוזיקה המצטיין. בטקס פרסי דיסק הזהב של יפן בשנת 2021 זכה בקטגוריית אלבום השנה המערבי וב-3 האלבומים המערביים הטובים ביותר.
אמריקה הצפונית
Chromatica הופיע לראשונה במצעד הבילבורד 200 בארצות הברית לאחר שמכר כ-274,000 עותקים בשבוע הראשון ליציאתו במדינה ובכך, הפך לאלבום עם שבוע הפתיחה הגדול ביותר של זמרת בשנת 2020 ולאלבום הנשי השני שכובש את המצעד בשנת 2020 לאחר אלבומה של סלינה גומז, "Rare". גאגא הפכה לאישה השמינית בכל הזמנים אשר מחזיקה בכ-6 אלבומים בראש המצעד לצד ביונסה, מריה קארי, בריטני ספירס, ברברה סטרייסנד, טיילור סוויפט, מדונה, וג'נט ג'קסון בשיא הזמן הקצר ביותר (תשע שנים ויומיים) ובכך שברה את שיא הזמן הקודם של סוויפט (עשר שנים ותשעה חודשים). נכון ליולי 2020, האלבום מכר כ-400,000 עותקים בארצות הברית.
אירופה, אסיה ואוקיאניה
בממלכה המאוחדת "Chromatica" מכר כ-52,907 עותקים בשבועו הראשון והגיע לראש מצעד האלבומים אשר מתוכם מכר כ-40,000 עותקים בשלושת ימיו הראשונים. בנוסף, הוא הוכתר כאלבום הפיזי הנמכר ביותר במדינה בטווח הזמן הקצר ביותר בשנת 2020 עד ליציאת אלבומה של קיילי מינוג, Disco. זה הוא אלבומה החמישי של גאגא במקום הראשון בבריטניה לאחר אלבומיה (The Fame (2008) ,The Fame Monster (2009), Born This Way (2011), Artpop (2013, והפסקול A Star Is Born משנת 2018. בשבוע השני נותר במקום הראשון במצעד האלבומים עם כ-12,819 מכירות עותקים. עד סוף שנת 2020, Chromatica הוכתר כאלבום קלטת השמע הנמכר ביותר במדינה וכאלבום ה-22 הנמכר ביותר. ביפן, הגיע למקום השלישי במצעד הרשמי לאחר שמכר כ-14,238 עותקים ביציאתו לשבוע שהסתיים ב-8 ביוני 2020. לצד המיקום הראשון בצרפת עם כ-21,746 עותקים. האלבום הגיע למקום הראשון במצעדי רבים נוספים בהן אוסטריה, פינלנד, איטליה, הולנד, ניו זילנד, פורטוגל ושווייץ. Chromatica החזיק במקום הראשון במשך מספר שבועות באוסטרליה ובקנדה. נכון לינואר 2021, Chromatica מכר כ-842,000 עותקים ברחבי העולם.
פיגוע הירי בפריז
הפיגוע
ב-23 בדצמבר 2022 נכנס אדם למרכז תרבות כורדי ברובע העשירי של פריז ופתח באש לעבר הנוכחים, שלושה אנשים נהרגו ושלושה נפצעו.
לפי סוכנות הידיעות הצרפתית היורה ירה בין שבע לשמונה יריות.
תגובה
במהלך ביקורו של דרמנין בזירת הפשע, בשל פיגוע הירי, כורדים החלו להפגין, להתעמת עם המשטרה ולהשליך חפצים. המשטרה התעמתה עם המפגינים, וירתה לעברם גז מדמיע.
נפתחה חקירה שמופקדת בידי החטיבה הפלילית של ה-DRPJ.
יישוב הדעת
יישוב הדעת (הנקרא גם שלוות נפש) הוא מצב של יציבות נפשית או רגשית המאפשר לשמור על איזון או ראייה צלולה של רגעי ההווה, במיוחד במצבים קשים. בניגוד לסערת נפש, דחק או חרדה, שעלולים להביא לפיזור הדעת. כמה מדתות העולם הגדולות רואות ביישוב הדעת ערך חשוב, שיש לפעול ולחנך להשגתו.
מקור המילה ומשמעויותיה השונות
בדומה ליישוב, משמעה של המילה: הִתיַשבוּת בחלק מהספרות העברית של תקופת ימי הביניים ואחריה, הוא בכתבים שונים: התבוננות, שיקול דעת, או הבנה. יישוב הדעת הוא גם קורת רוח וסיפוק.
בנוסף משמש הביטוי כהנחת הדעת לאחר תרעומת מסוימת. כך למשל כמובא בפירוש הרי"ף בשם התלמוד הירושלמי:
במחשבת היהדות
הוגים יהודיים רבים מדגישים את החשיבות של מנוחת הנפש או יישוב הדעת, כבסיס הכרחי להתפתחות מוסרית ורוחנית. מעלה זו מודגשת במיוחד בכתביהם של רבנים כמו מנחם מנדל לפין ושמחה זיסל זיו. בתלמוד מוזכרים שלשה דברים המביאים ליישוב הדעת: "שלשה משיבין דעתו של אדם, אלו הן: קול ומראה וריח". ומנגד, "ג' דברים מעבירין את האדם על דעתו ועל דעת קונו, אלו הן: עובדי כוכבים ורוח רעה ודקדוקי עניות".
במשנה במסכת אבות: היישוב הוא אחת הדרכים שהתורה "נקנית" בהם. הרמב"ם, רבי משה בן-מימון שבח את היישוב הנפשי כתנאי לקליטת דברים מורכבים ונשגבים בספרו מורה נבוכים: . רבי יהודה הלוי תיאר בספר הכוזרי טיפוסי בני אדם שונים, כאשר היישוב משויך אל "המרה השחורה" במשמעות של האיפוק, והאיזון הנשלט:.
רבנו בחיי כתב בספרו חובות הלבבות על חשבון הנפש הרוחני שהאדם צריך לערוך, ובכלל זה מיפוי הבנותיו בעניין תפיסת האלוהות באופן המניח את הדעת:. שבחי יישוב הדעת הנפשי בוטא על ידי רבי לוי בן גרשם, הרלב"ג, אשר חי בפרובאנס במפנה המאות ה-13 - ה-14. בפירושו לספר משלי גינה את.
בפילוסופיה העתיקה
"יישוב הדעת" ממלא תפקיד מרכזי בתורות פילוסופיות רבות:
בבודהיזם
אחד מהרעיונות המרכזיים באימון הרוחני הבודהיסטי הוא "אוּפֵּקְּהָ" (upekkha) - איזון נפשי. יישוב הדעת הוא הרכיב האחרון בארבעת המצבים העילאיים "ברהמה-וויהרה" (brahma-vihara), אחרי האהבה, החמלה, והשמחה.
בנצרות
ד"ר סמואל ג'ונסון הגדיר את המושג יישוב הדעת כ"מצב איזון של המוח, לא במצב רוח מרומם ולא בדיכאון". בפילוסופיה הנוצרית, יישוב הדעת היא מידה חיונית לשם השגת הערכים התאולוגיים של עדינות, שביעות רצון, מתינות, וצדקה.
אייזיק אובודו אוקוצ'ה
אייזיק אובודו ("אוקוצ'ה") (נולד ב-15 בספטמבר 1984) הוא כדורגלן עבר גאנאי ששיחק בעמדת החלוץ.
קריירה
אוקוצ'ה החל את קריירת המשחק שלו בקבוצת אקרה הארטס אוף אוק הגאנאית ולאחר מכן עבר לשחק באירופה, תחילה בקבוצה האוסטרית ברגנץ, ולאחר מכן בקבוצה הסלובקית סנץ, קבוצה השייכת לדניאל יאמר. תוך כדי תהליך קניית מכבי נתניה הישראלית בעונת על ידי אותו דניאל יאמר, הוא העביר במהלך העונה את אוקוצ'ה למכבי נתניה כדי לעזור לה במאבקיה בליגה. בתחילת עונת, עת הייתה מכבי נתניה בשליטתו של יאמר, חתם אוקוצ'ה בקבוצה על חוזה לחמש שנים.
במהלך עונת 2006/2007 הועברה ביקורת רבה על יכולתו של השחקן ועל העובדה כי המאמן של הקבוצה באותה תקופה, אלי גוטמן, נתן לשחקן קרדיט רב מידי ביחס ליכולתו על המגרש כיוון ששחקן זה הובא אישית על ידי יאמר. עם החלפת אלי גוטמן בראובן עטר במשרת המאמן הוכיח אוקוצ'ה יכולת לא מזהירה ולכן עם הזמן החל לאבד את מעמדו היציב בהרכב ואף פתח על הספסל במספר משחקים.
במהלך תחילת עונת השחקן הציג יכולת דלה ביותר ואף לא כבש שער רשמי לעונה זאת במשך תקופה ארוכה. הבצורת הסתיימה ב-10 בנובמבר במשחק ליגה במסגרת המחזור ה-9 מול הפועל כפר סבא. באותו משחק השחקן כבש צמד שלא מנע ממכבי נתניה הפסד ביתי בתוצאה 3-2. ב-8 בדצמבר 2007 הבקיע את שער הניצחון מול הפועל תל אביב.
בקיץ 2008 הושאל לבני סכנין. בקיץ 2009 סיכם הפועל חיפה אך העסקה בוטלה ברגע האחרון, ולבסוף חזר למכבי נתניה. ב-31 בינואר 2010 עבר להפועל עכו. לאחר שנה בה הציג יכולת ירודה במדי עכו שוחרר מהקבוצה בינואר 2011, וחתם בהפועל רמת גן מהליגה הלאומית.
לאחר חצי עונה ברמת גן עזב אוקוצ'ה את ישראל וחזר לשחק בקבוצת הארטס אוף אוק בגאנה. בשנת 2013 חתם בקבוצה התאילנדית רטצ'בורי.
אמילי קיני
אמילי רבקה קיני (באנגלית: Emily Rebecca Kinney; נולדה ב-15 באוגוסט 1985) היא שחקנית וזמרת-יוצרת אמריקאית המוכרת בזכות תפקידה בתור בת' גרין בסדרה "המתים המהלכים" ברשת AMC, ובזכות תפקידה בתור טס לארסון בסדרת הדרמה המשפטית "תובעת על עקבים" ברשת ABC.
קריירה
בשנת 2007 החלה את דרכה בתחום כשחקנית תיאטרון בהצגה "אביב מתעורר", כאנה, תלמידת תיכון גרמנייה. בשנת 2009 היא הופיעה בסיבוב ההופעות העולמי למחזה "אוגוסט: מחוז אוסייג'". היא הופיעה כשחקנית אורחת בטלוויזיה בין היתר בסדרות "חוק וסדר: כוונה פלילית", "האישה הטובה", "מזל סרטן" עד לשנת 2011 בה קיבלה תפקיד משני בעונה השנייה והשלישית של סדרת האימה הפופולרית "המתים המהלכים" ברשת AMC. בסדרה שיחקה קיני בתפקיד בת' גרין בתור בתו הצעירה של הרשל (סקוט וילסון). בעונה הרביעית דמות של קיני הפכה לדמות ראשית, והמשיכה איתה עד לעונה החמישית.
בשנת 2013 שיחקה בסרט הדרמה העצמאי "תשוקה", לצד בן שנקמן ומגי סיף. בשנת 2015 גילמה את דמותה של נורה אוורט בסדרת הדרמה התקופתית "הסקס של מאסטרס".
בשנת 2016 שיחקה קיני את התפקיד הראשי בסרט הטלוויזיה "אהבה על הקווים", סרט מקורי של הולמרק.
ב-26 בינואר 2017, הוכרז כי קיני תצטרף לקאסט של סדרת הטלוויזיה "עשרה ימים בוואלי" ברשת ABC, לצדה של קירה סדג'וויק. קיני גילמה את קייסי, "העוזרת הצעירה והאמפתית של ג'יין, שרואה את הבוס שלה כמודל לחיקוי."
באוקטובר 2017, שוחרר הסינגל של קיני "Mermaid Song". ב-24 באוגוסט 2018 הוציאה קיני את אלבום סולו הראשון שלה "Oh Jonathan", שכלל את הסינגל "Boy Band Hero" שיצא מוקדם יותר באותו חודש. קיני הודיעה על סיבוב הופעות לתמיכה באלבום.
חיים אישיים
בשנת 2017 החלה זוגיות עם הזמר פול מקדונלד, והשניים הקימו להקה בשם "The Sweetheart Deal".
סולומון ארונוביץ' גורליק
סולומון א (ה)רונוביץ' גורליק (ברוסית: Соломон Аронович Горелик; 7 ביולי 1913 – 23 באוקטובר 1941) היה יהודי סובייטי, שעוטר בעיטור גיבור ברית המועצות במלחמת העולם השנייה, כעוזר בנושא הטכני של מפקד פלוגת הטנקים בגדוד הטנקים הראשון של חטיבת הטנקים הראשונה של הארמייה ה-21 בחזית הדרומית-מערבית, טכנאי צבא בדרגה הראשונה.
קורות חיים
נולד במשפחת פועלים יהודית.
סיים 5 שנות לימוד בבית ספר. אחר כך סיים בית ספר מקצועי עם מומחיות במקצוע חרט כלים ועבד כחרט על מכונה.
בצבא האדום מאז 1931. בשנת 1932 סיים בית ספר למשוריינים בלנינגרד, ובשנת 1934 - השתלמויות לאנשי פיקוד. השתתף במלחמת החורף והיה מועמד להיות חבר במפלגה הקומוניסטית של ברית המועצות.
בחזיתות המלחמה מאז יוני 1941. בקרבות עם ורמאכט גילה אומץ וגבורה גבוהה. כשפינה שוב ושוב טנקים סובייטיים משדה הקרב, תיקן נזקים, ואף הוביל טנקים להתקפה בשילוב תפקיד נהג ומפקד טנק.
במהלך ההתקפות הללו חיסל מספר רב של מרגמות, תותחים, עמדות מקלעים, חיילים וקצינים. ביולי 1941, בקרבות על שפטיבקה, השמיד 4 תותחים נגד טנקים, 6 מרגמות ויותר משתי מחלקות של חיל רגלים. ב-20 בספטמבר 1941, בקרב בסמוך לעיר בוגודוכוב במחוז חרקוב, הוא השמיד באופן אישי 8 תותחים, 3 מרגמות ומעך כמה עמדות מקלעים עם פסי הטנק שלו. קידם את ההתקפות של טנקים אחרים.
23 באוקטובר 1941, בפאתי העיר בלגורוד, כשהם עם כוחות חדשים, הגרמנים פרצו הגנת הכוחות הסובייטיים בפרצה בין יחידות הסיור. על חטיבת הטנקים הראשונה הוטלה פקודה להשמיד את קבוצת האויב שהתקדמה לכיוון העיר. 5 טנקים תקפו את הגרמנים. מקדימה היה הטנק הכבד של לויטננט ליסנקו, שנהגו היה גורליק. הטנק הצליח לפרוץ לעמדת התותחים הגרמניים, מחץ שני תותחים ונפגע כך שנמנע תנועתו. במשך שעתיים הטנק המשיך לירות וכאשר אזלו הפגזים והמחסניות, חייליו נלחמו ברימונים. הגרמנים הקיפו את הרכב, הציעו לצוות להיכנע. לאחר שסירבו, העלו אותו באש. גורליק נשרף עם המפקד בטנק ההרוס.
קבור בקבר אחים בעיר בלגורוד עצמה. כמו כן, הוקמה מצבה-קנוטף בבית הקברות פראוברז'נסקי היהודי בסנט פטרסבורג. חלקה 4/3 חדשה, קבר מס' 1325.
ג'ימי קונורס
ג'יימס סקוט "ג'ימי" קונורס (באנגלית: James Scott "Jimmy" Connors; נולד ב-2 בספטמבר 1952, באילינוי, ידוע גם בשם "ג'ימבו") הוא טניסאי עבר אמריקאי. נחשב לאחד הטניסאים הגדולים בכל הזמנים. זכה ב-109 טורנירים, שיא זכיות בכל הזמנים של טניסאים גברים.
קריירה
קונורס החזיק במקום הראשון בעולם במשך 160 שבועות רצופים, מ-29 ביולי 1974 ועד 29 באוגוסט 1977 (שני בכל הזמנים אחרי רוג'ר פדרר). הוא דורג ראשון עוד 8 פעמים בקריירה (268 שבועות בסך הכל), זכה ב-8 טורנירי גראנד סלאם ליחידים ו-2 לזוגות.
אף על פי שקונורס מעולם לא ניצח באליפות צרפת הפתוחה, הניצחון שלו ב-1976 באליפות ארצות הברית הפתוחה היה בתקופה הקצרה (1975-1977) שהתחרות נערכה על מגרשי חמר, ולכן קונורס הוא אחד מבין שישה גברים שזכו בטורניר גראנד סלאם ליחידים על מגרש דשא, מגרש קשה ומגרש חימר (חמשת האחרים הם - אנדרה אגאסי, מאטס וילנדר, רוג'ר פדרר, רפאל נדאל ונובאק ג'וקוביץ'). קונורס נודע כיריבו המושבע של ג'ון מקנרו.
קריירת אימון
היה המאמן של אנדי רודיק. ביולי-2013 מונה למאמנה של מריה שראפובה, וכעבור כחודש פוטר.
עוני (הלכה)
מצוות הצדקה ביהדות מחייבת לתת צדקה לעניים דווקא. לפיכך ישנה חשיבות להגדיר מי נחשב עני מבחינת ההלכה.
עוני מוחלט ויחסי
במשנה (לפני כ-2000 שנה) מוגדרים מספר "קוי עוני", עבור סוגים שונים של צדקה:
כל קווי-העוני הללו מסתמכים על מדידה בערכים מוחלטים, שאינם תלויים ברמת-ההכנסה של אנשים אחרים. כמו כן, המדידה בהלכה היא רב-ממדית, המביאה בחשבון לא רק את עושרו המוחלט של האדם אלא גם את יכולתו להרוויח. בפרט:
במשנה לא נזכר בפירוש קו-עוני לעניין כספי צדקה שאנשים נותנים מרצונם החופשי. כל הראשונים מסכימים שיש גבול מסוים שמעליו אסור לקחת צדקה, וכפי שכתב ר' אפרים מרגנסבורג: "ודאי מי שאינו צריך ונוטל, גוזל עניים, שהרי אותו בעל-הבית שנתן לו - לא ייתן לעני אחר, שאומר 'כבר נתתי לאחר', נמצא אותו שלקח - גזלו לזה." אולם נחלקו בשאלה האם יש "קו עוני" מוחלט לכולם, או שהגבול הוא אישי ומתייחס ליכולתו או לצרכיו של כל עני בנפרד. ומצאנו בזה שלוש דעות:
רוב האחרונים, וכן פוסקי דורנו, פוסקים שהגדרת העוני לעניין צדקה תלויה במקום ובזמן. כך למשל כתבו:
עוני ורכוש
"קוי העוני" שבמשנה מתייחסים למזון ולכסף. מה דינו של עני שאין לו מזון או כסף, אבל יש לו חפצים אחרים שיכל למכור תמורת מזון או כסף?
על-פי ההסברים בתלמוד, פירש הרמב"ם כך:
הרב רועי הכהן ז"ק סיכם את ההלכה בנושא: "ככלל, אין ליתן לאדם כספים כלשהם מקופת הצדקה הציבורית, אלא אם כן אין ברשותו רכוש או נכסים אותם ניתן לממש בכסף, אלא-אם-כן מדובר בהפסד משווי הקרן. זאת, על-מנת שלא לפגוע בעניים אמתיים, הסמוכים רק על שולחנה של קופת הצדקה הציבורית."
עוני וכושר-עבודה
במשנה נאמר, שמי שיש לו רק חמישים זוז אבל הוא יכול לסחור בהם ולהרויח, אינו נחשב לעני. מכאן, שהגדרת העוני בהלכה תלויה גם בכושר-העבודה של האדם. וכן נאמר בספר חסידים: "אם תראה איש שיכול ללמוד והוא מבין. וסופר שיכול לכתוב ואינם רוצים ללמוד ולכתוב - אם תתן להם צדקה קורא אני עליהם "לצדקה והנה צעקה". שנאמר "כי לא עם בינות הוא על כן לא ירחמנו עושהו ויוצרו לא יחוננו"." וכן הורה הרשד"ם: "שאין חילוק בין מי שיש לו [מאתיים זוז] ואינו רוצה להתפרנס, למי שאין לו מעות בעין ויכול להתפרנס ממקום אחר ממלאכה או אומנות או סחורה". וכן הורו בדורנו הרב צבי שפיץ, הרב אליעזר מלמד ועוד.
הרב רועי הכהן ז"ק סיכם: "נראה כי הדבר לא יצא מידי מחלוקת. לפיכך, אדם המסוגל לעבוד ואינו עובד - יידחה בקבלת כספים מקופת הצדקה הציבורית, מול עניים שאינם מסוגלים לעבוד, שכן אין ספק מוציא מידי ודאי. במקרה זה, תפקידם של מוסדות השלטון הוא לבחון ולבדוק כל אחד מהפונים לקבלת כספים מקופת הצדקה הציבורית, ואם הוא אכן מסוגל לעבוד, יש להבהיר לו במאור פנים כי אין אפשרות ליתן לו סיוע כספי, וכי עליו להתפרנס מיגיע כפיו."
מוריס שבלייה
מוריס שבלייה (בצרפתית: Maurice-Edouard Saint-Léon Chevalier; 12 בספטמבר 1888 – 1 בינואר 1972) היה שחקן, זמר שנסונים וחקיין צרפתי.
קורות חייו
מוריס שבלייה נולד בפריז. בנו של סייד צרפתי ואם ממוצא בלגי. כבר מגיל צעיר נכנס לעסקי הבידור כזמר וכרקדן ובגיל 13 כבר הופיע באחד מבתי הקפה הפריזאים.
במלחמת העולם הראשונה שבלייה גויס וכעבור זמן קצר נפצע ונפל בשבי הגרמני למשך שנתיים. במהלך שביו למד אנגלית והשיג בכך יתרון משמעותי על יתר השחקנים והזמרים הצרפתים. משנת 1917 הוא היה לכוכב ב"קזינו" הפריזאי והופיע בפני חיילים בריטים ואמריקאים. במהלך סיור הופעות שערך בארצות הברית נחשף לג'אז ולרגטיים וצירף אותם לרפרטואר שלו.
הוא יצא להוליווד והופיע בכמה סרטים ללא הצלחה יתרה. לאחר חזרתו לצרפת ניסה להתאבד. בהמשך התאושש, שוב נסע להוליווד והפעם ההצלחה האירה לו פנים.
שבלייה היה מעריץ של המרשל אנרי פיליפ פטן ובמלחמת העולם השנייה המשיך להופיע בצרפת של וישי עד 1942, גם בפני חיילים גרמנים. הוא עבר לקאן יחד עם אשתו היהודיה, ניטה ריה, שהוסתרה יחד עם משפחתה בביתו, והמשיך בהופעותיו. אחרי המלחמה הואשם בשיתוף פעולה עם הגרמנים, אך נוקה מכל חשד כבר ב-1945.
בשנת 1972 נפטר בפריז.
לומייר הפמוט מהסרט המצויר "היפה והחיה" של דיסני הוא חיקוי של מבטאו והתנהגותו של שבלייה.
רוברט קוך
הַיְנְרִיךְ הֶרְמָן רוֹבֵּרְט קוֹךְ (בגרמנית: Heinrich Hermann Robert Koch; 11 בדצמבר 1843 – 27 במאי 1910) היה רופא ומיקרוביולוג גרמני, מהאבות המייסדים של מדע הבקטריולוגיה והמיקרוביולוגיה. הוא זיהה את הגורמים למחלות שחפת, כולרה וגחלת (אנתראקס) וסיפק בסיס ניסויי לזיהוי מחלות זיהומיות, שכולל ביצוע ניסויים בבעלי חיים ובבני אדם. קוך יצר ושכלל שיטות מחקר בתחום המיקרוביולוגיה וגילה תגליות מפתח בתחום בריאות הציבור. המחקר שלו הוביל לזיהוי העיקרים של קוך - ארבעה קריטריונים שנועדו לקבוע קשר סיבתי בין גורם מיקרוביאלי למחלה כלשהי, ונותרו עד היום "תקן הזהב" במיקרוביולוגיה רפואית. עבדותו של קוך העניקה אישוש חשוב לתאוריית החיידקים כגורמי מחלות ותרמה רבות לפרסומה כתאוריה מדעית תקפה, דבר שהוביל חוקרים רבים אחרים לחפש את הקשרים בין מחלות מדבקות רבות לבין חיידקים ומיקרואורגניזם אחרים. עבור תרומתו לחקר השחפת, זכה קוך בפרס נובל לפיזיולוגיה או לרפואה לשנת 1905. מכון רוברט קוך נקרא על שמו.
קורות חייו
רוברט קוך נולד בקלאוסתאל-צלרפלד שבממלכת הנובר (כיום בגרמניה), לפקיד מכרות. למד רפואה אצל יאקוב הנלה באוניברסיטת גטינגן, וסיים את לימודיו ב-1866. שירת בצבא במלחמת צרפת–פרוסיה ואחריה הפך לרופא מחוזי בוולשטיין. למרות האמצעים הדלים שעמדו לרשותו הפך, יחד עם לואי פסטר, לאחד ממייסדי הבקטריולוגיה.
בוולשטיין החל קוך להתמקד בחקר הגחלת (אנתרקס). באותה תקופה המחלה הייתה נפוצה בקרב פרות וחיסלה לעיתים עדרים שלמים וגרמה גם מוות בקרב בני אדם. באותו זמן קוך היה ללא הכשרה במחקר, מנותק מהקהילה המדעית, ומספריות מדעיות, וכמעט ללא ציוד מדעי. כמו כן הוא היה רופא עסוק עם פציינטים רבים. למרות כל זאת הוא החל לחקור את המחלה. המעבדה שעמדה לרשותו הייתה ממוקמת בדירה בת 4 החדרים בה גר, והציוד המרכזי שהיה לו היה מיקרוסקופ שקיבל כמתנה מאשתו, וכן ציוד שהכין במו ידיו.
עוד קודם לכן קזימיר דאוויין הראה קיום העברה ישירה של מתגי גחלת (anthrax bacillus) בין פרות. קוך החליט לאשש באופן מדעי כי חיידק זה הוא באמת סיבת המחלה. הוא לקח חיידקים מדם של חיות משק שמתו זה מכבר מגחלת, והשתמש בכפיסי עץ שהכין בעצמו כדי להחדיר את החיידקים לעכברים, וגילה כי כל העכברים מתו בתוך זמן קצר. בה בעת הוא לקח דם של חיות בריאות והחדיר אותו לעכברים אחרים, וכל העכברים האלה לא סבלו מהמחלה. דבר זה אישש ממצאים של חוקרים אחרים שהראו כי ניתן להעביר את המחלה באמצעות דם של חיה שחלתה בגחלת.
ממצאים אלה לא השביעו את רצונו של קוך. הוא רצה לדעת האם חיידק, שלא היה מעולם בקשר עם חיה חולה, יכול לגרום למחלה אצל חיה בריאה אחרת. ייתכן לדוגמה כי גורמים אחרים בדם החיה החולה מעבירים את המחלה.
כדי לענות על שאלה זו קוך המציא שיטות לגדל תרביות טהורות של חיידקי bacillus, בנוזל שנלקח מעין של פר שהומת קודם לכן. הוא מצא שיטות לחקור, לצייר ולצלם תרביות אלה ותיעד את התרבות החיידקים. הוא שם לב גם שכאשר התנאים הפכו לא-נוחים לחיידקים (כמו מחסור בחמצן), הם יצרו נבגים שיכלו להתמודד עם התנאים הקשים, וכאשר התנאים השתפרו מחדש, הם חזרו לחיות כחיידקים פעילים. כך גילה קוך שעל אף שחיידקי האנתרקס לא יכולים לשרוד בצורתם המקורית מחוץ לגוף במשך זמן רב, הם מפתחים נבגים שיכולים להחזיק מעמד זמן רב. כשנבגים אלה נמצאו בקרקע הם גרמו להתפרצויות "ספונטניות" ובלתי מוסברות של המחלה. קוך גידל מספר דורות של חיידקים בתרביות טהורות אלה. לאחר מכן החדיר את החיידקים לעכברים והראה שאף על פי שחיידקים אלה לא היו בקשר עם בעלי חיים הם יכלו עדיין לגרום לגחלת. דבר זה היה פריצת דרך באישוש תאוריית החיידקים כגורמי מחלות משום שהצביע על כך שניתן להעביר את המחלה באמצעות חיידקים שלא הגיעו ישירות מחיה חולה.
קוך הציג את ממצאיו בפני פרדיננד כהן, (Ferdinand Cohn), פרופסור לבוטניקה מאוניברסיטת ברסלאו (כיום ורוצלב, פולין). כהן כינס את עמיתיו כדי להתבונן בהדגמה של קוך, ביניהם היה גם הפרופסור לפתולוגיה ואנטומיה יוליוס כהנהיים. כהן וכהנהיים התרשמו עמוקות מעבודתו של קוך. בשנת 1876 פרסם כהן את עבודתו של קוך בירחון הבוטני שהוא היה עורכו. בתוך זמן קצר הפך קוך לאדם מפורסם. עם זאת הוא המשיך לעבוד כרופא בוולשטיין במשך 4 שנים נוספות. במהלך תקופה זו הוא שכלל את שיטות העבודה שלו לקבע, לצבוע ולצלם חיידקים. כמו כן הוא המשיך לבצע עבודה חשובה של חקר מחלות שנגרמו על ידי זיהום חיידקי של פצעים, ופרסם את תוצאותיו ב-1878. בעבודה זו, כמו בנושא הגחלת, הוא סיפק בסיס מדעי ומעשי לבקרת הזיהום והמחלה.
ב-1883 קוך עבד עם צוות חוקרים צרפתיים באלכסנדריה שבמצרים על חקר הכולרה. הוא זיהה את חיידק הוויבריו כולרה (Vibrio Cholerae), אולם הוא לא הצליח להוכיח באופן ניסויי שחיידק זה הוא גורם המחלה. ב-1885 הוא קיבל תואר פרופסור להיגיינה באוניברסיטת ברלין. ב-1891 הוא הועמד בראש "המכון למחלות מידבקות" (המכון קיים עד היום, כפוף ישירות למשרד הבריאות הגרמני וקרוי "מכון רוברט קוך"). הוא עזב את התפקיד ב-1904 והחל לנסוע ברחבי העולם ולחקור מחלות באפריקה (מחלת השינה), הודו (דבר), סרי לנקה (מלריה) וג'אווה.